Διεθνής Ημέρα για την Εξάλειψη της Φτώχειας

Η Διεθνής Ημέρα για την Εξάλειψη της Φτώχειας εορτάζεται στις 17 Οκτωβρίου κάθε χρόνο σε όλο τον κόσμο. Ο ΟΗΕ θεσμοθέτησε την εορτή στις 22 Δεκεμβρίου 1992, τέσσερα χρόνια μετά τον θάνατο του εμπνευστή της, ο οποίος ήταν ο καθολικός ιερωμένος Γιόζεφ Βρεσίνσκι (1917-1988).Διεθνής Ημέρα για την Εξάλειψη της Φτώχειας. sansimera.gr. Ανακτήθηκε στις 17/10/2024.

Ο Γιόζεφ Βρεσίνσκι γεννήθηκε και μεγάλωσε στη Γαλλία.Father Joseph Wresinski. joseph-wresinski.org. 16 March 2006. Ανακτήθηκε στις 28/10/2024. Το 1957 ο Βρεσίνσκι ίδρυσε την οργάνωση International Movement ATD Fourth World («Διεθνής οργάνωση “Όλοι Μαζί με Αξιοπρέπεια” Τέταρτος Κόσμος»), με σκοπό την καταπολέμηση της πείνας και της ακραίας φτώχειας σε όλο τον κόσμο. Μια μεγάλη διαδήλωση 100.000 ατόμων στην πλατεία Τροκαντερό στο Παρίσι, στις 17 Οκτωβρίου 1987, για να τιμηθούν τα θύματα της φτώχειας, της πείνας, της βίας και του φόβου, υποστήριξε τις προσπάθειες του Βρεσίνσκι και έθεσε τις βάσεις του εορτασμού. Σε αναμνηστική πλάκα που τοποθετήθηκε, χαράχτηκε επιγραφή, που συνόψιζε την δράση του εμπνευστή της ημέρας: «Οπουδήποτε οι άνδρες και οι γυναίκες είναι καταδικασμένοι να ζουν στην απόλυτη φτώχεια, τα ανθρώπινα δικαιώματα παραβιάζονται. Είναι ιερό καθήκον να ενώσουμε τις δυνάμεις μας για να διασφαλίσουμε ότι αυτά τα δικαιώματα θα γίνουν σεβαστά.»Commemorative Stone in honour of victims of extreme poverty. overcomingpoverty.org. Ανακτήθηκε στις 28/10/2024. Σήμερα υπάρχουν συνολικά 53 αντίγραφα της αναμνηστικής πλάκας σε όλο τον κόσμο, συμπεριλαμβανομένων χωρών όπως οι Βέλγιο, Μπουρκίνα Φάσο, Καναδάς, Γερμανία, Ιταλία, Φιλιππίνες, Πορτογαλία, Ελβετία, Ηνωμένο Βασίλειο και ΗΠΑ. Ακόμη αντίγραφα της αναμνηστικής πλάκας υπάρχουν και στο Συμβούλιο της Ευρώπης στο Στρασβούργο και στα κεντρικά γραφεία του ΟΗΕ στη Νέα Υόρκη.Replica of Commemorative Stone in Honour of the Victims of Extreme Poverty. un.org. Ανακτήθηκε στις 28/10/2024.World Day for Overcoming Poverty. atd-fourthworld.org. Ανακτήθηκε στις 28/10/2024.Ceremony around the replica of the commemorative stone in memory of the victims of poverty. coe.int. Ανακτήθηκε στις 28/10/2024.

Σύμφωνα με τον ΟΗΕ, πάνω από ένα δισεκατομμύριο άνθρωποι στον κόσμο υποφέρουν από οξεία φτώχεια, οι μισοί παιδιά και ανήλικοι.Διεθνής Ημέρα για την εξάλειψη της φτώχειας σήμερα - Πάνω από ένα δισ. άνθρωποι υποφέρουν από «οξεία» φτώχεια. skai.gr. 17.10.2024. Ανακτήθηκε στις 17/10/2024.

 Παραπομπές 

 Εξωτερικοί σύνδεσμοι 
 Το Χαμόγελο του Παιδιού, 17 Οκτωβρίου 2022: Παγκόσμια Ημέρα για την Εξάλειψη της Φτώχειας.

Κατηγορία:Φτώχεια
Φτωχειας
Φτωχειας